text: Ekspert i væggelus: Det værste, jeg har hørt om i 35 år
  26 august 2014 kl. 08.43
  156 lejligheder i Esbjerg er angrebet af væggelus. Det værste, jeg har hørt om i 35 år, siger en ekspert.
  
  Skadedyrsbekæmpere skal sprøjtegifte adskillige boligblokke i Esbjerg, efter at de er blevet angrebet af de blodsugende tæger, væggelus.
  Ifølge teknisk chef hos Rentokil, Claus Schultz, er væggelusen et af de skadedyr, der er sværest at komme af med, og han oplever opgaven i Esbjerg som enorm.
  - Det er det voldsomste, jeg har hørt om i mine 35 år som skadedyrsbekæmper, men ofte er problemerne med væggelus og konsekvenserne med væggelus så store, så man bare siger, ved du hvad, vi er nødt til bare at tage det hele med, siger Clus Schultz til TV SYD.
  Hør hele interviewet med skadedyrsbekæmper og teknisk chef hos Rentokil, Claus Schultz. Først svarer han på, om det at bo i et område med mange socialt udsatte har betydning for, hvor udsat man er for væggelus (Varighed 2.04 min.):
  De første lejligheder bliver behandlet tirsdag, hvor både tøj, møbler og lejligheder skal rengøres og giftsprøjtes.
  